Zrušenie povinnosti viesť a uchovávať cenovú evidenciu pre mikro podnikateľov
V súvislosti so znižovaním administratívnej záťaže podnikateľov a v nadväznosti na novelu zákona o účtovníctve sa v novele zákona č. 18/1996 Z. z. o cenách v znení neskorších predpisov (ďalej len "novela zákona o cenách") doplňujú ustanovenia o cenovej evidencii. Pre špecifikovanú skupinu podnikateľov sa navrhuje zrušiť povinnosť viesť a uchovávať evidenciu o cenách vrátane kalkulácií nákladov.
Pre podnikateľov, ktorí predávajú tovar, na ktorý sa nevzťahuje regulácia cien, a ktorí sú
- mikro účtovnou jednotkou, ktorej definícia je predmetom novely zákona o účtovníctve alebo
- fyzickou osobou, ktorá účtuje v sústave jednoduchého účtovníctva a spĺňa požadované kritériá
sa navrhuje predkladanou novelou zákona o cenách zrušiť povinnosť viesť a uchovávať evidenciu o cenách (cenovú evidenciu) vrátene kalkulácií nákladov a zisku tri roky po predaji tovaru.
Fyzická osoba, ktorá účtuje v sústave jednoduchého účtovníctva musí spĺňať ku dňu, ku ktorému sa zostavuje účtovná závierka a za bezprostredne predchádzajúce účtovné obdobie dve z týchto troch podmienok:
- celková suma majetku zistená z výkazu o majetku a záväzkoch (netto ocenenie) nepresiahla 350 000 eur,
- obrat (príjmy z predaja tovaru a služieb) nepresiahol 700 000 eur,
- priemerný prepočítaný počet zamestnancov počas účtovného obdobia nepresiahol 10.
Novela zákona o cenách nadobúda účinnosť od 1. januára 2014.
O autorovi
Ing. Ján Benko
Zvedavo a rád do hĺbky skúmam otázky a témy, ktoré iní prebádali len málo. V spoločnosti Účtovná jednotka, s.r.o. spolu s kolegami podnikateľom odhaľujeme chodníčky, ktoré ich povedú zákonnou, no finančne únosnejšou cestou. Každodenným spoločníkom je mi legislatívne dianie a výzvy, ktorým slovenskí podnikatelia čelia. K mojim osobným prioritám patrí neustále vzdelávanie a vo voľnom čase ma zaujíma politika, literatúra a skúmanie čohokoľvek nového.
Najnovšie články od autora Ján Benko
- 21.10.2016 19 klávesových skratiek vo Windowse, ktoré vám zefektívnia prácu
- 21.10.2016 10 top klávesových skratiek v Exceli
- 19.10.2016 Zmeny v sociálnom poistení od 1.1.2017
- 15.10.2016 15 klávesových skratiek na písanie špeciálnych znakov v MS WORD
- 15.10.2016 Ako spájať a rozdeľovať dáta (text) v Exceli